ദര്ശനത്തിനായി വെര്ച്വല് ക്യു ശബരിമല വിഷയത്തില് സര്ക്കാറിനെതിരെ കടുത്ത വിമര്ശനവുമായി കേരളാ ഹൈക്കോടതി കോടതി പറയുന്ന ഏതു കാര്യവും അംഗീകരിക്കാന് തയ്യാറെന്ന് കോടതിയെ അറിയിച്ചു. കൊച്ചി: തീര്ഥാടന കേന്ദ്രമായ ശബരിമലയില് ദര്ശനത്തിനായി വെര്ച്വല് ക്യു ഏര്പ്പെടുത്തിയതില് സംസ്ഥാന സര്ക്കാറിനെതിരെ കടുത്ത വിമര്ശനവുമായി കേരളാ ഹൈക്കോടതി. തോന്നുന്നതു പോലെ പ്രവര്ത്തിക്കാന് ആകില്ലെന്നും, വെര്ച്വല് ക്യൂ ഏര്പ്പെടുത്താന് ദേവസ്വം ബോര്ഡിന്റെ അനുമതി വാങ്ങാതെയുള്ള പ്രവര്ത്തനം നിയമവിരുദ്ധമാണെന്ന് ഹൈക്കോടതി വ്യക്തമാക്കി. വെര്ച്വല് ക്യു കൊണ്ടുവന്നത് ഭക്തരുടെ സുഗമമായ ദര്ശന സൗകര്യത്തിനാണെന്ന വാദമാണ് സര്ക്കാര് ഉന്നയിക്കുന്നത്. 2011 മുതല് വെര്ച്വല് ക്യുവിനു ഹൈക്കോടതി അനുമതി തന്നിട്ടുണ്ടെന്നും ആയതിനാല് വെര്ച്വല് ക്യു സംവിധാനം ഇപ്പോള് നിര്ത്തലാക്കാന് സാധ്യമല്ലെന്നും സര്ക്കാര് കോടതിയില് ചൂണ്ടികാട്ടി. ദേവസ്വം ബോര്ഡിന്റെ അധികാരപരിധിയില് കൈകടത്തിയിട്ടില്ലെന്ന് വ്യക്തമാക്കിയ സര്ക്കാര്, കോടതി പറയുന്ന ഏതു കാര്യവും അംഗീകരിക്കാന് തയ്യാറെന്നും കോടതിയെ അറിയിച്ചു.